Brattlitunnelen

Brattlitunnelen er en tunnel på riksvei 827 i Narvik kommune i Nordland. Tunnelen går gjennom Storfjellet mellom Indre Tysfjorden og dalbotnen ved Tømmeråsfjorden i tidligere Tysfjord kommune. Tunnelen er 3 606 meter lang. Den og resten av veien mellom Kjøpsvik og Sætran ble åpnet i 1992. Brattlitunnelen er den lengste av tunnelene mellom Kjøpsvik og Efjorden.

Den 17. januar 2013 kom et vogntog lastet med 27 tonn brunost i brann i tunnelen. Brannen ble slukket etter fire dager.Tunnelbrannen slukket etter fire dager – NRK 21. januar 2013 Det ble først anslått at den ville forbli stengt i to-tre uker etter hendelsen på grunn av opprydningsarbeidet.Fremovers artikkel 17.01.2013 av Anders Horne: Veien stengt i lang tid. Besøkt 19. januar 2013.Fremovers artikkel den 18.01.2013 av Ann-Kristin Hanssen: Brann i Brattlitunnelen. Besøkt 19. januar 2013. Det viste at det krevde mer tid å vaske og rense tunnelen og reparere de omfattende skadene på lysanlegget, nødstasjoner og PE-skummet i en lengde på over en kilometer. Det ble derfor kunngjort at tunnelen skulle åpne den 22. februar.Fremovers artikkel 14. februar 2013: Enorme skader etter brunostbrannen. Besøkt 14. februar 2013. 

«Brunostbrannen» vakte nasjonal og internasjonal oppsikt med omtale i BBC,VGs artikkel 22.01.13 av Fredrik Svendsen: Brunostbrann vekker oppsikt. Besøkt 23. januar 2013. National Public Radio og utenlandske aviser. Fra 23. januar til den 7. februar ble fergesambandet mellom Drag og Kjøpsvik midlertidig utvidet med turer også til Skarberget. Tilbudet ble erstattet med en justering av rutetidene for bedre korrespondanse med ferga mellom Bognes og Skarberget på europavei 6.Torghatten Nord , Forside. Ruteavvik. Besøkt 23. januar 2013.Fremover 7. februar 2013: Kjøpsvik fikk nei til «Brunost»-ferge. (Papirutgaven side 30). Den 22. februar ble tunnelen åpnet for trafikk etter brannen.Statens vegvesen. Trafikkinformasjon for riksvei 827 den 22. februar 2013. Høsten 2015 pågikk utbedringsarbeidene fortsatt. Kostnadene etter reparasjoner og påfølgende arbeid med sikkerhetstiltak, var forventet å utgjøre totalt 35 millioner kroner.Dagens Næringsliv 3. oktober 2013. Store kostnader ved brunostbrann. Besøkt 4. oktober 2013.Fremover 10. september 2015, Rehabilitering av brunosttunnelen «er fryktelig på overtid». Besøkt 10. september 2015.

 Se også 
Neppviktunnelen
Tømmeråstunnelen
Stetindtunnelen
Efjordtunnelen
Veitunneler i Norge

Referanser

Kategori:Veitunneler i Narvik
Kategori:Riksvei 827
Kategori:1992 i Norge
Kategori:Tunneler åpnet i 1992